Aktuālā redakcija

Ogres novada pašvaldības aģentūras "Ogres komunikācijas"

Peldbaseina “Neptūns” iekšējie kārtības noteikumi

apstiprināti ar direktora p.i. A. Robežnieka 02.09.2019. rīkojumu Nr. 29 (stājas spēkā 13.09.2019)

**OGRES NOVADA PAŠVALDĪBAS AĢENTŪRAS "OGRES KOMUNIKĀCIJAS"**

**PELDBASEINA “NEPTŪNS”**

**IEKŠĒJIE KĀRTĪBAS NOTEIKUMI**

1. **Vispārīgie noteikumi**
2. Šie noteikumi nosaka iekšējo kārtību Ogres novada pašvaldības aģentūras ”Ogres komunikācijas” struktūrvienībā Peldbaseins “Neptūns” (turpmāk tekstā „Peldbaseins “Neptūns””), reglamentējot iekšējās kārtības noteikumus atrodoties Peldbaseina “Neptūns” telpās un izmantojot Peldbaseina “Neptūns” sniegtos pakalpojumus.
3. Baseina apmeklējuma (vienreizējās biļetes, abonementa iegāde) (turpmāk tekstā arī „Pakalpojums”) iegāde apliecina, ka **apmeklētājs ir iepazinies ar Peldbaseins “Neptūns” Iekšējiem kārtības noteikumiem un apņemas tos ievērot.**
4. **Viena Peldbaseins “Neptūns” apmeklējuma ilgums ir 60 minūtes**. Apmeklējuma ilgums tiek skaitīts no garderobes skapīša atslēgas saņemšanas brīža līdz atslēgas nodošanas brīdim. Šajā laikā ietilpst: dušas un ģērbtuves izmantošana: 15 minūtes, baseina apmeklējums: 45 minūtes.
5. Peldbaseina “Neptūns” lielajā baseinā maksimālais cilvēku skaits celiņā – 6 pieaugušie vai 8 bērni.
6. Peldbaseina “Neptūns” lielajā baseinā maksimālais cilvēku skaits – 24 pieaugušie vai 32 bērni.
7. Peldbaseina “Neptūns” mazajā baseinā maksimālais bērnu skaits ir 15 bērni.
8. Mazo baseinu drīkst izmantot bērni līdz 10 gadu vecumam.
9. Viena celiņa rezervēšana jāpiesaka vismaz vienu nedēļu iepriekš un visa baseina rezervēšana jāpiesaka vismaz divas nedēļas iepriekš.
10. Apmeklētājam uzrādot abonementu vai iegādājoties vienreizējo biļeti, tiek izdota ģērbtuvju skapīšu atslēga. Ieejas biļete (čeks) jāsaglabā līdz apmeklējuma beigām.
11. Pēc Peldbaseina “Neptūns” darbinieku pieprasījuma, apmeklētājs apņemas uzrādīt personu apliecinošu dokumentu.
12. Dokumenti, kas piešķir atlaidi, jāuzrāda pirms pakalpojuma iegādes.
13. Abonementa nosacījumi:
	1. Apmeklētājam abonements jāuzrāda kasē, un jāparakstās par savu ierašanās laiku;
	2. Abonements derīgs 3 mēnešus no iegādes brīža;
	3. Personām, kas iegādājušās abonementu, nauda atpakaļ netiek atgriezta.
14. Peldbaseina “Neptūns” noteiktās atlaides netiek piemērotas apdrošināšanas polisēm.
15. Apmeklētājiem virsdrēbes un ielas apavi (ielikt līdzi paņemtajos maisiņos) jāatstāj garderobē.
16. **Par garderobē un garderobes skapīšos atstātajām mantām Peldbaseins “Neptūns” darbinieki atbildību nenes.**
17. Apmeklētāji peldbaseinā tiek ielaisti līdz plkst. 20.30.
18. Apmeklētājiem stingri jāievēro Peldbaseina “Neptūns” darbinieku norādījumi.
19. Par iekšējās kārtības noteikumu neievērošanu Peldbaseina “Neptūns” darbiniekiem ir tiesības pārtraukt baseina apmeklējumu, neveicot kompensāciju par samaksāto pakalpojumu.
20. Apmeklētājiem ir pienākums saudzīgi izturēties pret Peldbaseina “Neptūns” inventāru.
21. Apmeklētājs patstāvīgi seko savam veselības stāvoklim. Peldbaseins “Neptūns” neatbild par apmeklētāja veselības stāvokli, kā arī negadījumiem un gūtajām traumām, kas radušās Peldbaseina “Neptūns” apmeklētāja nevērības vai iekšējās kārtības noteikumu neievērošanās gadījumā.
22. Pieaugušais uzņemas pilnu atbildību par bērna veselības stāvokli baseina apmeklējuma laikā, kā arī par bērna uzvedību baseinā.
23. Vecāki, kuri bērnu peldēt apmācības laikā, neizmanto baseina pakalpojumus, atrodas uzgaidāmajā telpā vai balkonā, ēkas 3.stāvā.
24. **Baseina saunas un tvaika pirts izmantošanas noteikumi**
25. Peldbaseina “Neptūns” apmeklētājiem nav atļauts izmantot baseinu, saunu un tvaika pirti, ja viņiem ir lipīga ādas slimība. Apmeklētājiem ar redzamām ādas, matu vai nagu slimību pazīmēm jāuzrāda Peldbaseina “Neptūns” darbiniekam ārsta izziņa, kas apliecina, ka attiecīgā slimība nav lipīga.
26. Apmeklētājs ir atbildīgs par savu veselības stāvokli, fizisko sagatavotību, peldēt prasmi baseina apmeklējuma laikā. Par bērna veselības stāvokli atbild bērna pavadošie pieaugušie.
27. Apmeklējot baseinu nepieciešams: maiņas apavi (gumijotas čības), personīgie mazgāšanas piederumi, piemērots peldkostīms vai peldbikses, peldcepure. Bērniem līdz 3 gadu vecumam baseinu atļauts apmeklēt tikai peldēšanai paredzētajās autiņbiksītēs.
28. Baseina telpās drīkst uzturēties tikai peldčībās, peldbiksēs, peldkostīmos, peldcepurēs.
29. Apmeklētāji drīkst baseina telpās ienest tikai peldēšanai nepieciešamās lietas.
30. Pirms jebkura baseina apmeklējuma obligāti jānomazgājas, bez peldkostīma/peldbiksēm;
31. Pēc saunas un tvaika pirts apmeklējuma obligāti jānomazgājas dušā un tikai tad drīkst izmantot baseinu.
32. Ja uzturoties saunā vai tvaika pirtīrodas diskomforta sajūta, uzturēšanās saunā nekavējoties jāpārtrauc.
33. **Peldbaseinā “Neptūns” aizliegts:**
	1. apmeklēt baseinu peldšortos;
	2. ienest stikla traukus un priekšmetus, līdzpaņemtus ēdienus un dzērienu;
	3. apmeklēt Peldbaseinu “Neptūns” alkoholisko dzērienu, narkotisko un psihotropo vielu reibuma stāvoklī;
	4. lēkt ūdenī no baseina sānu un galu malām, kā arī no paaugstinājumiem, izņemot nodarbību laikā trenera uzraudzībā, līst pāri vai sēdēt uz celiņus apzīmējošām trosēm (viļņlaužiem);
	5. bērniem līdz 15 gadiem aizliegts izmantot ūdens kritumu-kaskādi;
	6. aiztikt un regulēt baseina aprīkojuma slēdžus un sviras, kā arī saunas telpā patvaļīgi regulēt temperatūru;
	7. saunās uz sildelementiem liet ūdeni vai citus šķidrumus;
	8. dušās, saunās un pirtīs lietot skrubjus, medu, skūt jebkuru ķermeņa daļu, griezt nagus, krāsot matus un tml.;
	9. atrasties dušās un baseinā ar košļājamo gumiju, plāksteriem;
	10. saunas telpā izmantot jebkuras pirts slotiņas, kā arī jebkādus ķermeņa kopšanas kosmētiskos līdzekļus;
	11. kārtot dabiskās vajadzības ārpus tualetēm;
	12. kliegt un nevajadzīgi saukt pēc palīdzības, lai nemaldinātu Peldbaseina “Neptūns” darbiniekus;
	13. skriet, skaļi uzvesties, lietot necenzētus vārdus, aizskart vai citādi traucēt Peldbaseina “Neptūns” apmeklētājus un darbiniekus;
	14. fotografēt, filmēt, veikt audio ierakstus un līdzīgas darbības baseina telpās, kopēt vai kā citādi pavairot Peldbaseina “Neptūns” materiālus bez Ogres novada pašvaldības aģentūras ”Ogres komunikācijas” rakstiskas piekrišanas.
34. Peldbaseina “Neptūns” ieteikumi:
	1. pirms baseina apmeklējuma apmeklēt tualeti;
	2. saunā izmantot dvieli kā pamatni uz kā sēdēt;
	3. ja baseina celiņā peld vairāki cilvēki, peldot jācenšas turēties celiņa labajā pusē.